

**המכללה לביטחון לאומי   
מחזור מ"ז 2019-2020**

**מפקדת המכללות 871  
המכללה לביטחון לאומי**טלפון: 03-7607400  
פקס: 03-7607500  
תיק: קשח  
סימוכין: דס 083  
יד' בשבט תש"פ  
9 פברואר 2020

**תאריך:**

**הנדון: ריכוז דגשים ולקחים לביצוע סיור איו"ש וירושלים**

**כללי**

1. בין התאריכים 28-30/1/2020, התקיים סיור איו"ש וירושלים, לתוכנית מב"ל, מחזור מ"ז.
2. לסיור, קדמו 2 ימי טעינה, שהתקיימו בתאריכים 22-23/1/2020 (משך נוסף 21.1.20).

**מטרות הסיור**

1. הכרת חבלי הארץ איו"ש וירושלים, תוך בחינת מרכיבי הבטל"מ (הגנה לאומית, מדיני, חברתי וכלכלי) והעמקה בסכסוך ישראלי-פלשתיני
2. ירושלים – הכרת העיר ירושלים, על רבדיה ומורכבותה, כעיר בירה והשפעתה על הביטחון הלאומי.
3. כללי: הכנת המשתתפים לסימולציה המדינית.

**שאלות המחקר**

1. באיזו מידה מהווה השליטה הישראלית ביהודה ושומרון **נכס או נטל** בראיית הביטחון הלאומי? (הגנה לאומית, מדיני, כלכלי, חברתי)
2. מהם הגורמים המאפשרים והמאתגרים את **החיים המשותפים** במרחב איו"ש וכיצד הם משפיעים על עתידו?
3. כיצד, מתקיים מרקם החיים המשותף לאוכלוסיות השונות בירושלים ובאיזה אופן הוא ישפיע על עתידה של העיר?

**גורמים משפיעים**

1. **מדובר בסיור מאתגר ומורכב**, ראשית, בשל האתגר הכרוך בהגדרת שאלה הרלוונטית ללמידה בסיור גיאוגרפי הן באיו"ש והן בירושלים, תחת מגבלות הזמן שנקבעו. שנית, בשל מגוון הנושאים והדעות אשר רלוונטים ללמידה בסיור זה ושלישית בשל רמת התאום, הסנכרון והמתודולוגיה הנבחרת ללמידה הנדרשים בסיור זה.
2. **פרסום עסקת המאה**, ביום תחילת הסיור, הקשה מחד על תאומים וכניסה לרמאללה, מאידך עורר שיח אותנטי משמעותי, סביב הסכסוך והעיסקה.
3. **תקופת בחירות** – אתגר בבחירת מרצים רלוונטים.
4. **מזג אוויר**- המזל היה לצידנו. עם זאת, ההערכות לחלופות בעת מזג אויר סוער הינה נכונה בעונה זאת.

**לקחים לשימור**

1. **בחירת צוות מגוון,** אשר כלל משתתפת ממשרד אזרחי (אוצר), משתתף מהמשטרה ומח"ט לשעבר באיו"ש. בחירה זו, איפשרה השגת ערך מוסף רב על בסיס הידע והניסיון הקיימים אצלם וכן ערך מוסף מהשילוביות בינהם.
2. **הצוות החל מוקדם (אוקטובר!) את תהליך הלמידה**, הפיק לקחים מסיורים קודמים והדבר איפשר למידה עמוקה וגיבוש תוכנית מאוזנת ומושכלת.
3. **המנעות ממיקוד בקונפליקט האידאולוגי**, איפשר להתבונן על זוויות אחרות של הסכסוך הישראלי פלסטיני, באופן יחסית אובייקטיבי ומנוטרל מדעות אישיות.
4. **פיצולים** – איפשרו את הרחבת מנעד הבחירה של המשתתפים ומנעד הלמידה בתוכנית.
5. **רב מימדיות** – "העומק הוא הרוחב", לצד הבאת נקודות מבט שונות על הסוגיות למחקר, איפשרו התבוננות רחבה וביקורתית על המערכת והזוויות בה.
6. **הצמדת סיור איו"ש לסימולציה** משרתת את היקף הלמידה הכולל, איכות הלמידה ואת הרצף הנדרש המגיע בסיום לכלל מסה קריטית של למידה משמעותית.
7. **טעינה דיגיטלית** – ההחלטה לבצע חלק מהטעינה באופן דיגיטלי, הוכיחה את עצמה כחדשנית ואפקטיבית. הטעינה כללה: הפצת חומרי קריאה, עזרים דיגיטלים אחרים כגון: סרטים, פודקאסטים ועוד. מדובר בטעינה מתמשכת איכותית, השומרת על קיימות וחסכנית.
8. **בטיחות ואבטחה** – מתן דגש בתוכנית נפרדת ומאושרת, מול הגורמים הרלוונטים.
9. **ההחלטה לסיים את הפעילות ב 1900** נכונה וכך גם מתן ערב חופשי.

**לקחים לשיפור**

1. הסיור, בוצע תחת ההנחה, כי לא ניתן יהיה לכלול את כלל הנושאים וההיבטים הרלוונטים וידרש ויתור ומיקוד.
2. **שלב הטעינה**:
   1. **שאול אריאלי** – נדרש לשלבו, טרם הסיור לשלושה משכים, שלא על חשבון הטעינה (ע"ח הסימולציה העתידית).
   2. **ה"ה** – היתה חסרה טעינה על ההיבט הגיאופוליטי. הדבר הושלם, בסיור עצמו.
   3. **עמדת חמא"ס, גא"פ וחז"ע** - לא שמענו את נציגי הפלגים, בשל קושי מובנה להביאם למב"ל ולפגוש בהם. ההמלצה לעתיד, לאתר דובר פלסטיני, המכיר את עמדותיהם ולהביאו לטעינה.
   4. **בקעה** – לא בוצע. לשייך לסיור ירדן.
3. **ביצוע הסיור**
   1. **הקפדה על ביצוע הקשר לביטחון הלאומי ולשאלות הסיור**, למול כל מפגש ("סגירה").
   2. **רמאללה** – תוכנן ביקור וסיור. לא בוצע בשל "עסקת המאה".
   3. **סיור ירושלים היה חסר ונבע מהמגבלות של הזמן**. הסיור בוצע ללא סיור במזרח י-ם והבנת נושא גדר ההפרדה. נכון היה ללמוד את העיר באופן רחב יותר לרבות ההיבט המדיני, הכלכלי והעמקה במיקרוקוסמוס החברתי בה.
   4. **עמדת השמאל המתון והקיצוני** – מציע לבחון את המרצים הרלוונטים ולחזק היבט זה בסיורים הבאים.
   5. **רב הכותל** – פחות רלוונטי להבנת היבטי בטל"מ למליאה.
   6. **קושי בסגירת מלון ומסעדות על אף מאמצי הסגל**. יש להערך לכך זמן רב מראש.

**סיכום**

1. איכות הלמידה של הצוות המוביל, ההכוונה של פרופ' יוסי בן ארצי, הרתמות של הסגל הרחב של המכללה ומשתתפי התוכנית, תרמו תרומה מכרעת להצלחת הסיור. יישר כוח.

**בברכה,**

**אבי אלמוג**

**מדריך מלווה מב"ל**